
Republika Hrvatska
Općinski sud u Osijeku
Europska avenija 7
31000 OSIJEK



U   I M E  R E P U B L I K E   H R V A T S K E


D O P U N S K A  P R E S U D A


	Općinski sud u Osijeku, po sucu toga suda Gordani Rotim kao sucu pojedincu u pravnoj stvari tužiteljice M. K,, OIB: … iz D., …, zastupane po punomoćnici M. B. odvjetnici u O., protiv I-tužene S.V., OIB: …, iz D., …, i II-tuženika M. V., OIB: … iz D., …, radi uzdržavanja djeteta, nakon održane i zaključene glavne rasprave 17. rujna 2026., a na ročištu za donošenje objave presude 29. listopada 2026., 


p r e s u d i o   j e


I/ Prestaje obveza uzdržavanja tužiteljice  M. K. OIB: … utvrđeno presudom Općinskog suda u Osijeku broj P2-193/24 od 17. travnja 2015. sa danom 26.10.2023. 

II/ Nalaže se tuženoj S. V., OIB: …., isplatiti tužiteljici M. K., OIB: …, novčani iznos od:

- 26,54 eur, zajedno sa zakonskim zateznim kamatama tekućim od 17.09.2024. godine, 
- 08,33 eur, zajedno sa zakonskim zateznim kamatama tekućim od 16.10.2024. godine, 
- 18,21 eur, zajedno sa zakonskim zateznim kamatama tekućim od 01.11.2024. godine, 
- 26,54 eur, zajedno sa zakonskim zateznim kamatama tekućim od 16.11.2024. godine, 
- 26,54 eur, zajedno sa zakonskim zateznim kamatama tekućim od 17.12.2024. godine, 
- 14,92 eur, zajedno sa zakonskim zateznim kamatama tekućim od 16.01.2025. godine, 
- 11,62 eur, zajedno sa zakonskim zateznim kamatama tekućim od 18.02.2025. godine, 
- 26,54, zajedno sa zakonskim zateznim kamatama tekućim od 18.02.2025. godine, 
- 26,54 eur, zajedno sa zakonskim zateznim kamatama tekućim od 18.03.2025. godine, 
- 5,73, zajedno sa zakonskim zateznim kamatama tekućim od 16.04.2025. godine, 
- 20,81 eur, zajedno sa zakonskim zateznim kamatama tekućim od 25.04.2025. godine, 
- 26,54 eur, zajedno sa zakonskim zateznim kamatama tekućim od 16.05.2025. godine, 
- 26,54 eur, zajedno sa zakonskim zateznim kamatama tekućim od 17.06.2025. godine, 
- 1,38 eur, zajedno sa zakonskim zateznim kamatama tekućim od 16.07.2025. godine, 
- 25,16 eur, zajedno sa zakonskim zateznim kamatama tekućim od 12.08.2025. godine, 
- 26,54 eur, zajedno sa zakonskim zateznim kamatama tekućim od 19.08.2025. godine, 
- 7,19 eur, zajedno sa zakonskim zateznim kamatama tekućim od 16.09.2025. godine, 
- 19,35 eur, zajedno sa zakonskim zateznim kamatama tekućim od 11.10.2025. godine, 
- 4,97 eur, zajedno sa zakonskim zateznim kamatama tekućim od 16.11.2025. godine, 

Sve u visini stope koja se određuje za svako polugodište uvećanjem referentne stope za 3 postotna poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 01. srpnja te godine, u roku od 15 dana.

III/ Nalaže se tuženom M. V., OIB: …., isplatiti tužiteljici M. K., OIB: …., novčani iznos od:

- 26,54 eur, zajedno sa zakonskim zateznim kamatama tekućim od 17.09.2024. godine, 
- 26,54 eur, zajedno sa zakonskim zateznim kamatama tekućim od 01.11.2024. godine, 
- 21,69 eur, zajedno sa zakonskim zateznim kamatama tekućim od 16.11.2024. godine, 
- 4,85 eur, zajedno sa zakonskim zateznim kamatama tekućim od 12.12.2024. godine, 
- 26,54 eur, zajedno sa zakonskim zateznim kamatama tekućim od 17.12.2024. godine, 
- 26,54 eur, zajedno sa zakonskim zateznim kamatama tekućim od 18.02.2025. godine, 
- 26,54 eur, zajedno sa zakonskim zateznim kamatama tekućim od 18.02.2025. godine, 
- 0,08 eur, zajedno sa zakonskim zateznim kamatama tekućim od 18.03.2025. godine,
- 26,46 eur, zajedno sa zakonskim zateznim kamatama tekućim od 11.04.2025. godine, 
- 26,54 eur, zajedno sa zakonskim zateznim kamatama tekućim od 25.04.2025. godine, 
- 26,54 eur, zajedno sa zakonskim zateznim kamatama tekućim od 16.05.2025. godine, 
- 26,54 eur, zajedno sa zakonskim zateznim kamatama tekućim od 17.06.2025. godine, 
- 26,54 eur, zajedno sa zakonskim zateznim kamatama tekućim od 12.08.2025. godine, 
- 26,54 eur, zajedno sa zakonskim zateznim kamatama tekućim od 19.08.2025. godine. 

Sve u visini stope koja se određuje za svako polugodište uvećanjem referentne stope za 3 postotna poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 01. srpnja te godine, u roku od 15 dana.
	
Obrazloženje

	1. Presudom u gornjoj pravnoj stvari od 15. srpnja 2026. proglašena je nedopuštena pljenidba i prijenos novčanih sredstva sa računa tužiteljice (ovršenika) M. K, koja se provodi putem FINE putem zahtjeva za izravnu naplatu temeljem presude Općinskog suda u o Osijeku P2-193/2014 od 17. travnja 2015. te je naloženo mlt. I-tuženoj S. V. isplatiti tužiteljici novčane iznose za razdoblje od 17.10.2023. do 17.08.2024., a II-tuženom M. V. novčane iznose od 17.10.2023. do 17.08.2024. Tužiteljica je tužbu temeljila na činjenici da je presudom njoj kao baki naloženo plaćati za uzdržavanje I-tuženika i II-tuženika za svakoga po 26,54 eura budući je primarnu obvezu uzdržavanja imala njihova majka J. K. temeljem presude P2-283/13 u mjesečnom iznosu od 400,00 kn za I-tuženicu i 500,00 kn za II-tuženika. Majka tuženih je svoju obvezu uzdržavanja počela ispunjavati u listopadu 2023. II-tuženik je postao punoljetan pa je presudom P Ob-241/25 prestala obveza njegovog uzdržavanja sa 5. lipnja 2025., a i on je opozvao posljedično tome izravnu naplatu nakon donošenja navedene presude. Slijedom navedenog, došlo je do dvostruke naplate za I i II-tuženika i to od dana otkada je njihova majka u listopadu 2023. počela uplaćivati dosuđeno uzdržavanje pa do dana kada je sud u ovom postupku izdao privremenu mjeru 10. prosinca 2025. temeljem koje je prestalo provođenje zapljene i prijenosa novčanih sredstava za I-tuženu po presudi od P2-193/14 dok je za II-tuženika dvostruka naplata temeljem presude P Ob-240/250 prestala u rujnu 2025. budući je on opozvao izravnu naplatu od tužiteljice. 

2.  Tužiteljica je pravovremenim prijedlogom od 20. srpnja 2026. predložila donošenje dopunske presude budući je sud propustio odlučiti o svim zahtjevima koji su postavljeni u postupku, dakle za razdoblje navedeno u izreci dopunske presude kao i da se utvrdi prestanak obveze uzdržavanja tužiteljice po presudu P2-193/14 sa danom  26. listopada 2023. godine budući je majka I i II-tuženih tada počela redovito ispunjavati svoju obvezu njihovog uzdržavanja. 

3. U gornjoj pravnoj stvari sud je presudio za utuženo razdoblje od 17. listopada 2023. pa do 17. kolovoza 2024. što znači da nije odlučio o proširenom tužbenom zahtjevu za daljnje razdoblje od 17. rujna 2024. pa do 16. studenoga 2025. i to za I-tuženu S. V.. Nadalje, istom presudom sud je za II-tuženika M. V. presudio o razdoblju od 17. listopada 2023. pa do 17. kolovoza 2024., ali ne i o postavljenom tužbenom zahtjevu za razdoblje od 17. rujna 2024. do 19. kolovoza 2025. kada je opozvao izravnu naplatu. 

3. Tuženici su se protivili i ovako proširenom tužbenom zahtjevu i predložili odbijanje istog. 

4. U ovoj pravnoj stvari sud je proveo sve dokaze,  ali nije odlučio i o tužbenom zahtjevu iz izreke koji se temelji na istim činjeničnim osnovama kao i presuda za ranije utuženo razdoblje. 

5. Za razdoblje koje se traži dopunskom presudom po tužiteljici sud je u prethodnom postupku utvrdio iz ranije dostavljenih specifikacija izvršenja od FINE da primarni obveznik uzdržavanja J. K. redovito izvršava svoju obvezu uzdržavanja, pa kako je temeljem rješenja o privremenoj mjeri u ovoj pravnoj stvari od 10. prosinca 2025. prestalo provođenje zapljene i prijenosa novčanih sredstava po izravnoj naplati presude za I-tuženu S. V. to je usvojen i nepresuđeni dio tužbenog zahtjeva od 17. rujna 2024. pa do 16. studenoga 2025. 

6. Za II-tuženika M. V. sud je usvojio tužbeni zahtjev koji nije presuđen od 17. rujna 2024. pa do rujna 2025. kada je opozvana izravna naplata uzdržavanja od tužiteljice. 

7. Slijedom navedenog kako su od tužiteljice neosnovano naplaćeni iznosi uzdržavanja za I-tuženu S. od listopada 2023. pa do prosinca 2025. a za II-tuženika M. V. od listopada 2023. pa do rujna 2025. valjalo je usvojiti nepresuđeni dio tužbenog zahtjeva i odlučiti kao u izreci. Nadalje, kako je vještačenjem utvrđeno da je majka kao primarni obveznik uzdržavanja od listopada 2023. godine počela plaćati uzdržavanje za tuženike to je sa tim danom trebalo usvojiti tužbeni zahtjev kojim prestaje obveza tužiteljice M. K. temeljem presude općinskog suda u Osijeku P2-193/24 sa danom 16.10.2023. 

8. Slijedom navedenog, a kako je zahtjev u pogledu u kojemu se traži dopunska presuda dovoljno raspravljen valjalo je primjenom članka 339 Zakona o parničnom postupku (Narodne novine: 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13, 28/13, 89/14, 70/19, 80/22, 114/22,155/23 i 146/25) odlučiti kao u izreci.  

U Osijeku, 29. listopada 2026. godine.



                                                                                                 SUDAC
                                                                                                    Gordana Rotim 











UPUTA O PRAVNOM LIJEKU:

Protiv ove odluke nezadovoljna stranka ima pravo žalbe u roku 15 dana računajući od dana primitka iste. Žalba se podnosi u tri  primjerka Županijskom sudu u Zagrebu putem ovoga suda. 

DOSTAVITI:

1. pun. tužiteljice
1. I-tuženiku
1. II-tuženoj 

